stanford-oval/wikipedia huggingface dataset:
Emissary (מסע בין כוכבים: חלל עמוק 9)
עלילה > חלק ב'

דקס וסיסקו חוקרים את חגורת דנוריוס, ומגלים חור תולעת המוביל לרביע גמא הנמצא בצד הנגדי של הגלקסיה. כשהם מנסים לחזור, דקס נשלחת בחזרה לחלל עמוק 9, בעוד שסיסקו נשאר בחור התולעת.
קירה, שמזהה את ערכו האסטרטגי והכלכלי של חור התולעת, מורה להעביר את התחנה אל פיו. דוקאט נכנס לחור התולעת, אך צוות התחנה אינו מסוגל לעקוב אחריו, שכן חור התולעת נסגר לכאורה לאחר כניסת דוקאט אליו. ספינות קרדאסיות מגיעות לחקור את היעלמותו של דוקאט, ומניחות שהוא נהרג. הקרדאסים מפקפקים בהימצאות חור התולעת, והם מורים לקירה למסור את תחנת החלל או שהיא תיהרס. קירה מבלפת ומספרת שהתחנה חמושה בכבדות.
סיסקו פוגש ישויות בחור התולעת שאינן מכירות ומבינות קיום חומרי וזמן ליניארי. כאשר הספינה של דוקאט מנסה להיכנס אליו, הישויות סוגרות את חור התולעת, וכועסות על נוכחותם של צורות חיים חומריות במקומם. כאשר סיסקו מנסה להסביר להם את הרעיון של זמן ליניארי, הישויות מציינות שהוא חוזר בכל העת אל סיפור מותה של ג'ניפר. סיסקו מבין שהוא שוגה בכך שהוא אינו מתגבר על מותה וממשיך הלאה.
הקרדאסים תוקפים את חלל עמוק 9, אבל כשקירה מתכוננת להיכנע, חור התולעת נפתח, וספינתו של סיסקו גוררת איתה את הספינה של דוקאט. הקרדאסים עוצרים את התקפתם. סיסקו מגלה שהוא ניהל משא ומתן עם חייזרי חור התולעת כדי לאפשר לספינות לעבור בו. מאוחר יותר, סיסקו מודיע לפיקארד שהוא מתכנן להישאר בצי הכוכבים, ובכך מוחל לו על מותה של ג'ניפר.
קבלה

הפרק שודר לראשונה ב-4 בינואר 1993. הוא קיבל דירוג מדד נילסן של 18.8 אחוזים, במקום הראשון במשבצת הזמן שלו. בכך הפך הפרק לפרק בעל הדירוג הגבוה ביותר של העונה.  לפי מגזין "וראייטי", הפרק היה פרק הבכורה בעל הדירוג הגבוה ביותר בהיסטוריה, לסדרה המשודרת בסינדיקציה, בזמן שידורו.
טום בירבאום ממגזין "וראייטי" תיאר את הפרק כך: "מורכב ושאפתני מדי לפעמים אבל לרוב ראוי להערצה בתמהיל של אפיון דמויות טוב, אופרת חלל מיושנת ומושגי מדע בדיוני מתוחכמים".
בשנת 2013 קית' דקנדידו סקר את "Emissary" עבור האתר Tor.com, וכתב שאמנם הפרק קיים את מטרתו ביצירת אלמנטים חשובים לסדרה, אך "כסיפור, אין לו הרבה חיים". הוא כתב כי הדמויות הן ההיבט המשכנע ביותר של הפרק, ואמר כי "זה שינוי מרענן שיש דמויות עם קצת יותר חומר בהן". הוא נתן לפרק ציון של שש מתוך עשר.
בשנת 2015, אתר Geek.com המליץ על פרק זה ותיאר אותו כ"חיוני לצפייה" עבור מדריך צפיית הבינג' שלהם לסדרה, יחד עם הפרקים "Past Prologue", "Vortex", "Battle Lines", "Duet" ו-"In the Hands of the Prophets" מהעונה הראשונה.
בשנת 2016 ערוץ SyFy דירג את הפרק כטוב ביותר מבין 6 פרקי הפיילוט של תוכניות הטלוויזיה הראשונות של מסע בין כוכבים.
בשנת 2016 מגזין Vox דירג את הפרק הזה כאחד מ-25 הפרקים החיוניים המובילים בכל זיכיון מסע בין כוכבים.
בשנת 2018 ערוץ SyFy כלל את הפרק הזה במדריך צפיית הבינג' שלהם לפרקים בהשתתפות ג'דזיה דקס.
מגזין Space.com דירג את הפרק כשביעי הטוב ביותר בכל זיכיון מסע בין כוכבים.
בשנת 2019 מגזין Comicbook.com דירג את הפרק כפרק העשירי הטוב ביותר של מסע בין כוכבים: חלל עמוק 9.
פרסים ומועמדויות

הפרק היה מועמד לארבעה פרסי אמי.  הוא זכה בקטגוריית "הישג יוצא דופן באפקטים חזותיים מיוחדים" והיה מועמד גם בקטגוריות "הישג יוצא דופן בכיוון אמנותי לסדרה", "הישג יוצא דופן בעריכת סאונד לסדרה" ו"הישג יוצא דופן במיקס סאונד לסדרת דרמה". המלחין דניס מקארתי זכה בפרס על "הישג יוצא דופן ביצירת נעימת פתיחה".
הערות שוליים

1 2  Edrmann and Block (2000)
↑  Okuda et al.
↑  "Season 1 Ratings". TrekNation. אורכב מ-המקור ב-3 באוקטובר 2000. נבדק ב-29 בינואר 2019. {{cite web}}:  (עזרה)
↑  Granshaw, Lisa (2018-01-16). "Firsts: Star Trek: Deep Space Nine cast looks back at its very first episode". SYFY WIRE. נבדק ב-2021-03-16.
↑  Bierbaum, Tom (4 בינואר 1993). Variety and Daily variety television reviews. New York: Garland. Emissary, Star Trek Deep Space Nine. ISBN 9780824037970 – via Google Books. {{cite book}}:  (עזרה)
↑  DeCandido, Keith (23 באפריל 2013). "Star Trek: Deep Space Nine Rewatch: "Emissary"". Tor.com. אורכב מ-המקור ב-25 בינואר 2016. נבדק ב-29 בינואר 2019. {{cite web}}:  (עזרה)
↑  Ryan Whitwam (2015-01-19). "Star Trek: Deep Space Nine condensed: How to watch the most story-driven Trek". Geek.com. אורכב מ-המקור ב-2016-11-20.
↑  Roth, Dany (2016-01-15). "First Contact: Every Star Trek pilot, ranked". SYFY WIRE. נבדק ב-2019-06-30.
↑  Siede, Caroline (2016-09-06). "Star Trek, explained for non-Trekkies". Vox. נבדק ב-2019-08-01.
↑  Lane, Carly (2018-02-05). "A binge-watching guide to Star Trek: Deep Space Nine's Jadzia Dax". SYFY WIRE. נבדק ב-2019-07-23.
↑  Elizabeth Howell (2017-09-20). "The 10 Best 'Star Trek' Episodes Ever". Space.com. נבדק ב-2019-03-26.
↑  Lovett, Jamie. "The 10 Best Episodes of 'Star Trek: Deep Space Nine'". Star Trek. נבדק ב-2019-07-11.
↑  Lowry, Brian (23 ביולי 1993). "Cable ups the Emmy ante: 76 noms". Variety. {{cite web}}:  (עזרה)
↑  Sarasota Herald-Tribune. Sarasota Herald-Tribune.
↑  "Outstanding Original Main Title Theme Music Nominees / Winners 1993". Television Academy.
הקרב בוולף 359 בו נהרגה ג'ניפר סיסקו, מתוך הפרק "Emissary"
אדסל ראונדאפ

| --- | --- |

Edsel Roundup
 מאפיינים כלליים
 נקרא גם:  ford-edsel-roundup-wagon
 יצרן:  Edsel
 שנות ייצור:  1958
 הרכבה:  ארצות הברית ארצות הברית
 חברת אם:  פורד
 סיווג:  מכונית סטיישן
 אורך:  5,217 מ"מ
 רוחב:  1,958 מ"מ
 גובה:  1,494 מ"מ
 משקל:  1,706 ק"ג (דגם מנוע 5.9 ליטר משודך לתיבת הילוכים ידנית - 3 מהירויות)  1,720 ק"ג (דגם מנוע 5.9 ליטר משודך לתיבת הילוכים ידנית - 4 מהירויות + הילוך overdrive)  1,767 ק"ג (דגם מנוע 5.9 ליטר משודך לתיבת הילוכים אוטומטית - 3 מהירויות)
 בסיס גלגלים:  2,946 מ"מ
 מפרט טכני
 מנוע:  8V צילינדרים, 5,911 סמ"ק, המפיק 307 כ"ס, ב-4,600 סל"ד, יחס דחיסה 10.5:1
 הילוכים:  תמסורת ידנית - 3 מהירויות  תמסורת ידנית - 4 מהירויות + הילוך overdrive  תמסורת אוטומטית - 3 מהירויות
 מהירות מרבית:  183 קמ"ש (דגם מנוע 5.9 ליטר משודך לתיבת הילוכים ידנית - 3 מהירויות)  189 קמ"ש (דגם מנוע 5.9 ליטר משודך לתיבת הילוכים ידנית - 4 מהירויות + הילוך overdrive)  185 קמ"ש (דגם מנוע 5.9 ליטר משודך לתיבת הילוכים אוטומטית - 3 מהירויות)
 צריכת דלק:  22.5 ליטר ל-100 ק"מ (דגם מנוע 5.9 ליטר משודך לתיבת הילוכים ידנית - 3 מהירויות)  18.8 ליטר ל-100 ק"מ (דגם מנוע 5.9 ליטר משודך לתיבת הילוכים ידנית - 4 מהירויות + הילוך overdrive)  23.0 ליטר ל-100 ק"מ (דגם מנוע 5.9 ליטר משודך לתיבת הילוכים אוטומטית - 3 מהירויות)
 מעצב:  Roy A Brown Jr
אדסל ראונדאפ (באנגלית: Edsel Roundup) היא מכונית סטיישן גדולה, שיוצרה על ידי חטיבת המכוניות "אדסל" (באנגלית: Edsel) בקונצרן הרכב פורד בארצות הברית בשנת 1958
נתונים

2 דלתות + חלק תחתון נפתח של דלת אחורית + חלון אחורי רחבי נפתח כלפי מעלה - סטיישן
6 נוסעים
מנוע קדמי
מנוע בנזין
מנוע 5.9 ליטר
סוג הנעה : הנעה אחורית
קיבולת מכל דלק - 75.7 ליטר
מחיר דגם בסיסי עמד על 2,841 דולר (שנת 1958, ארצות הברית)
נתונים > תאוצות

תאוצה מ-0 ל-100 קמ"ש תלויה בתיבת ההילוכים
7.7 שניות, תיבת הילוכים ידנית - 3 מהירויות
7.8 שניות, תיבת הילוכים ידנית - 4 מהירויות + הילוך overdrive
9.0 שניות,  תיבת הילוכים אוטומטית - 3 מהירויות
תמונות

"אדסל ראונדאפ"
"אדסל ראונדאפ"
ראו גם

פורד
אדסל וילאג'ר
אדסל ברמודה
הערות שוליים

↑  אדסל שנת 1958 / ראו "אדסל ראונדאפ" edsel.com/pages/edsel58
↑  "אדסל ראונדאפ" - מפרט automobile-catalog.com/make/edsel/villager_bermuda_roundup_1gen_edsel/roundup_edsel
↑  "אדסל ראונדאפ" כולל תמונות madchrome.com/1958-ford-edsel-roundup-wagon
↑  "אדסל ראונדאפ" תמונה : חלק תחתון נפתח של דלת אחורית + חלון אחורי רחבי נפתח כלפי מעלה  pinterest.com/pin/556194622712770460
אלפין A106

| --- | --- |

אלפין A106
 מאפיינים כלליים
 יצרן:  "אלפין" (בצרפתית: Societe Anonyme des Automobiles Alpine)
 שנות ייצור:  1961–1955
 הרכבה:  צרפת צרפת
 מודל קודם:  Renault 4CV Rédélé Spéciale 
 מודל אחריו:  אלפין A108
 אורך:  3,700 מ"מ
 רוחב:  1,450 מ"מ
 גובה:  1,270 מ"מ
 משקל:  555-535 ק"ג
 בסיס גלגלים:  2,100 מ"מ
 מפרט טכני
 מנוע:  4 צילינדרים, בטור, 747 סמ"ק המפיק 21 כ"ס ב-4,100 סל"ד  4 צילינדרים, בטור, 747 סמ"ק המפיק 30 כ"ס ב-4,800 סל"ד  4 צילינדרים, בטור, 747 סמ"ק המפיק 43.6 כ"ס ב-6,300 סל"ד, יחס דחיסה 9.5:1 (דגם "A106 Mille Miles")  4 צילינדרים, בטור, 904 סמ"ק המפיק 38 כ"ס, מנוע דופין, יוצר משנת 1959
 הילוכים:  תמסורת ידנית - 3 מהירויות  תמסורת ידנית - 5 מהירויות (אופציונלי)
 מעצב:  Giovanni Michelotti
 
אלפין A106 (בצרפתית: Alpine A106) היא מכונית ספורטיבית בתצורות קופה וקבריולה אשר יוצרה על ידי יצרנית מכוניות המרוץ והספורט הצרפתית "אלפין" (אנ') (בצרפתית: Societe Anonyme des Automobiles Alpine) אשר יוצרה בין השנים 1961–1955.
דגם ה-"אלפין A106" בנוי ממרכב עשוי מפיברגלאס.
תצורות "אלפין A106"

2 דלתות - קופה
2 דלתות - קבריולה, הדגם הוצג לראשונה באוקטובר 1957 בתערוכת הרכב של פריז
"אלפין A106"

רכיבים מכניים ל-"אלפין A106" נלקחו מדגם הקטר שבו מתוצרת רנו
2 דלתות
מנוע בנזין
מנוע אחורי
סוג הנעה : הנעה אחורית
מנוע קירור מים
תמונות

אלפין A106
אלפין A106
אלפין A106
אלפין A106
אלפין A106, שנת 1958
אלפין A106
אלפין A106
אלפין A106
אלפין A106
אלפין A106
ראו גם

דופין
אלפין A110-50
הערות שוליים

↑  דגם "A106 Mille Miles" - מפרט carfolio.com/specifications/models/car
↑  Dominique Pascal, Alpine. Tous les modèles. Toutes les années, Massin éditeur, 1992 (ISBN 2-7072-0204-5)
↑  Toutes les voitures françaises 1958" [All French Cars 1958]. Automobilia (in French). Paris: Histoire & collections. Nr. 8: 9. 1998.
↑  "אלפין A106" (צרפתית) web.archive.org/web/20120327154224
↑  "אלפין A106"  autoevolution.com/alpine/a106
↑  "אלפין A106" automobile-sportive.com/guide/alpine/a106
Nothing Fails

"Nothing Fails" (בעברית: "שום דבר לא נכשל") הוא שיר של הזמרת-יוצרת האמריקאית מדונה מתוך אלבום האולפן התשיעי שלה, American Life ‏(2003). הוא נכתב על ידי מדונה, גאי סיגסוורת' וג'ם גריפית'ס, והופק על ידה ביחד עם מירווה אחמדזאי ומארק "ספייק" סטנט, הוא הופץ כסינגל השלישי מתוך האלבום ב-27 באוקטובר 2003. "Nothing Fails" הוא שיר אהבה המבוסס על אקורדים שנעשו באמצעות גיטרה אקוסטית; הוא כולל קטע שירה של מקהלת גוספל. מבחינה לירית, השיר דן במאהב שהוא האחד לכאורה, וכיצד הפגישה ביניהם לא הייתה סתמית. נעשו מספר רמיקסים לשיר, כאשר אחד מהם נכלל באלבום הרמיקס של מדונה Remixed & Revisited ‏(2003).
השיר זכה לביקורות חיוביות מטעם מבקרי המוזיקה ברחבי העולם. הם ציינו אותו לשבח וכינו אותו כאחת מהרצועות הטובות ביותר מ-American Life, בעוד שאחרים השוו אותו לסינגל הקודם של מדונה "Like a Prayer" ‏(1989), כיוון ששני השירים כוללים שימוש בקטע של מקהלת גוספל. "Nothing Fails" הופץ בארצות הברית בתקווה לעזור בקידום המכירות של American Life. עם זאת, הוא לא דורג במצעד הבילבורד הוט 100 בארצות הברית, מה שהפך אותו לסינגל השני מהאלבום שלא דורג במצעד. אף על פי שלא דורג במצעד, השיר הגיע למקום הראשון במצעד שירי הדאנס קלאב ומצעד הסינגלים המסחריים. השיר דורג במקום הראשון בספרד ודורג בעשירייה הפותחת בקנדה ובאיטליה.
על אף שדווח כי יצולם וידאו קליפ ל-"Nothing Fails", הוחלט לגנוז את הרעיון. השיר בוצע במהלך מסע קידום המכירות של American Life בשנת 2003, יחד עם שירים נוספים מהאלבום ולהיטי העבר שלה. אחת מההופעות שודרה ב-MTV בספיישל בשם Madonna on Stage & on the Record. הוא בוצע גם במהלך סיבוב ההופעות השישי שלה, "Re-Invention World Tour"‏ (2004), תוך שימוש בגיטרה אקוסטית בהופעות. מבקרים רבים ציינו שמדונה בהופעה הייתה מעין "דמות בודדה", שכן היא הייתה לבדה בעת שניגנה בגיטרה אקוסטית.
רקע והקלטה

לפי לוסי או'בריאן, מחברת הספר "מדונה: כמו אייקון", גרסה שהרעיון המרכזי של American Life היה על "כלום". זה בא לידי ביטוי בשמות של שירים כמו "Nobody Knows Me", השימוש במילה "לא" ב-"Love Profusion", כמו גם "Nothing Fails". השימוש בטון השלילי הוביל את מדונה להיות סרקסטית כלפי הדעות של האנשים לגביה. זאת, תוך הדגשת הידע שלה אודות אהבה ורומנטיקה. "Nothing Fails" נוצר במקור כרצועה שנכתבה בידי המוזיקאי והמפיק המוזיקלי גאי סיגסוורת' לאשתו. הוא ביקש מהזמרת ג'ם גריפית'ס לשתף עמו פעולה ובמהלך הפגישה המשותפת הראשונה שלהם, הם כתבו שיר בשם "Silly Thing", בהשראת אשתו של סיגסוורת'. לדבריו, "אני אף פעם לא כותב שירי אהבה, אך התרגשתי לכתוב לה אחד. אף פעם לא הייתה לי מערכת יחסים בעייתית איתה, לא הייתה הרבה דרמה. אך רציתי לכתוב משהו תמים וכנה". הקלטת הדמו, שנשמעה כמו שיר עם לא קצבי, הושמעה מאוחר יותר עבור מדונה, שאהבה אותו והוסיפה ושינתה חלקים ואת שם השיר. בספטמבר 2012, סיגסוורת' הדליף את הגרסה המקורית של "Nothing Fails", ותיאר אותה כ"הקלטת דמו בתהליך עבודה של שיר שכתבתי במקור עם ג'ם, אשר הפך מאוחר יותר ל-"Nothing Fails", שנכתב והוקלט בידי מדונה. הוא בן יותר מעשר שנים". על "Nothing Fails", גריפית'ס אמר:
כששמעתי את השיר הזה הייתי כל כך בהלם, כי זו הייתה הפעם הראשונה שהאמנתי שהקריירה שלי באמת הולכת לקרות. ולשמוע את מדונה שרה את זה היה כאילו, אוי [אלוהים], זה כל כך מוזר. אמא שלי ממשיכה להתקשר אליי בכל פעם שזה מושמע במקומות שונים. היא תלך לחנויות המוזיקה בממלכה המאוחדת ותחזיק את הטלפון ליד המכשיר שינגן את השיר ואני אגיד לה, 'הם הולכים לעצור אותך'.
"Nothing Fails" הופק על ידי מדונה ומירווה אחמדזאי, עם הפקה נוספת של מארק "ספייק" סטנט. מפגשי ההקלטה של American Life החלו בסוף 2001, ואז הוקפאו כשמדונה צילמה את "סחף חושים" (2002) במלטה וכיכבה במחזה של וסט אנד Up for Grabs. היא חזרה לאולפני ההקלטות האולימפיים בסוף 2002 וסיימה את פגישות ההקלטה. המיקס לרצועה נעשה על ידי מארק "ספייק" סטנט באולפני ההקלטות וסטלייק במערב הוליווד, קליפורניה, בעוד טים יאנג עשה את המאסטרינג של השיר באולפני מטרופוליס בלונדון. מייקל קולומבייר היה אחראי על עיבוד המיתרים כשג'וף פוסטר משמש כמהנדס המיתרים, עם ניצוח שנעשה באולפני AIR. עבור הלחן של השיר, אחמדזאי החל לנגן בגיטרות, וסטיוארט פרייס החל לנגן בפסנתר.
הרכב ורמיקסים

"Nothing Fails" כולל הקדמה של גיטרה אקוסטית, שמהווה נושא חוזר ב-American Life. הגיטרה מלווה בקטע תופים וקולות נמוכים של מדונה וכולל שימוש בצ'לו בחלק הראשון של השיר, בעוד מוזיקת גוספל נשמעת במחצית המאוחרת. לפי התווים שפורסמו באתר Musicnotes.com בידי הוצאת אלפרד, "Nothing Fails" נכתב בסולם בעל קצב רגיל המאופיין גם בקצב איטי-בינוני של 92 פעימות בדקה. הוא נכתב במפתח של B♭ מז'ור וקולה של מדונה משתרע בין F3 ל-B♭4. השיר עוקב אחר רצף בסיסי של Gm–F–E♭–B♭–Gm כמהלך ההרמוני שלו.
מבחינה לירית, השיר דן במאהב שהוא האחד לכאורה, וכיצד הפגישה ביניהם לא הייתה סתמית. הפניה ל"עץ החיים" מוסברת במהלך השיר, בעת שמדונה מציינת את הדת בשורה "אני לא דתייה", אך היא מספרת שהיא רוצה להתפלל. ביל פריסקיס-וורן, מחבר הספר, I'll Take You There: Pop Music and the Urge for Transcendence, תיאר את המילים כבעלות כפל לשון; הוא ציין שהן מדברות על לידה מחדש, הן מבחינה רוחנית והן מבחינת מינית. מקהלת הגוספל של קהילת לונדון, בראשות ניקי בראון, הקליטה את קולות הרקע בשיר. מהנדס המיתרים של המקהלה, ג'וף פוסטר, ציין שהיא מנתה "חבורה של זמרים גדולים שביצעו את קולות הרקע בקול גדול. זה היה מרשים". לפי רולינג סטון ואדבוקט, השיר משתנה ממנגינה "קלה" ומגיע לשיאו בקטע מקהלת הגוספל, הדומה לזו של הסינגל של מדונה, "Like a Prayer" ‏(1989).
גרסת רמיקס לשיר, "Jackie's In Love In The Club Mix", שנעשתה על ידי די ג'יי ג'קי כריסטי, הייתה זמינה לרכישה כאחת מהרצועות הבלעדיות של גרסת המקסי סינגל האמריקאית והאירופאית של השיר. היא כללה את שירתה של מדונה ואת קטע מקהלת הגוספל. כריסטי העירה כי "התבקשתי לעשות רמיקס ל-"Nothing Fails" [...] רציתי שהוא יישמע כמו מקהלה בכנסייה". הרמיקס של פיטר ראוהופר לשיר צורף יחד עם הרמיקסים של הסינגל העוקב, "Love Profusion". גרסה אחרת, "Jason Nevins Mix", נכללה באלבום הרמיקס של מדונה מ-2003, Remixed & Revisited. סטיבן תומאס ארלוויין מ-AllMusic העיר כי ברמיקס הזה, מדונה נשמעת כאילו היא לא בקצב עם המוזיקה של 2003.
ביקורת

"Nothing Fails" זכה לביקורות חיוביות מטעם מבקרי המוזיקה. לוסי או'בריאן הגדירה אותו כ"המנון של מסירות" וטענה שמדובר בשיר "המלכותי ביותר ב-American Life". בנוסף, ציינה לשבח את "האווירה הדרמטית והתיאטרלית" של השיר והוסיפה שקטע המקהלה הפך את השיר לחושפני ואקסטטי. ג'יי רנדי טארבורלי כתב בספרו, "מדונה: ביוגרפיה אינטימית", שעל אף שהאלבום לא היה "חזק" ו"מגובש", "Nothing Fails" בלט כאחת מהפנינים הבודדות בו. בביקורת על האלבום כולו, מייקל פאולטה מבילבורד כינה אותו כנקודת השיא ב-American Life, ותיאר את השיר כ"מעורר דמעות". קן טאקר מאנטרטיינמנט ויקלי כינה אותו "מקסים" והוסיף שהוא "מרענן" ו"רציני" ביחס לשאר שירי האלבום. אלכסיס פטרידיס מגרדיאן שיבחה קטע סיום המקהלה שבו.
סאל צ'ינקוומני מסלנט כינה אותו כאחד מרגעי השיא באלבום וטען שייתכן ומדובר בשיר הבולט ביותר מתוכו. איאן יאנגס מ-BBC מיוזיק הפנה ביקורת חיובית כלפי "Nothing Fails", וציין לשבח את ההפקה המוזיקלית האלקטרונית ה"טריקית" של מירווה אחמדזאי. ג'וני דייוויס מ-NME העיר כי "רק 'Nothing Fails' ו-'Intervention' מצליחים להחזיר את המאזין לסגנון המוזיקלי שאפיין את אלבום האולפן השביעי שלה, Ray of Light, שיצא לאור בשנת 1997". ג'וש טיראנגיאל מטיים ציין לשבח את השירה של מדונה ב-"Nothing Fails" ותיאר אותה כ"רגועה" ו"מצערת". הוא הוסיף שהיא מורכבת מ"שפע של נשמה". ב-Telegram & Gazette החמיאו למיזוג בין הרוחניות לבין החושניות בשיר. ג'ון פארלס מניו יורק טיימס האמין ש-"Nothing Fails" מסוגל לגרום למאזין לחוש רגשות מסוימים, כמו גם חווית התבוננות פנימים, בשונה משאר השירים של מדונה". סטיבן תומפסון מ-The A.V. Club טען שהשיר "מהדהד" ו"רגשי", אך מתח ביקורת אודות קטע השירה של המקהלה.
בביקורות פחות חיוביות ואף שליליות אודות "Nothing Fails", צ'אק טיילור מבילבורד אמר שהוא "ממחיש את כל מה שהופך את [American Life] לטחון ומעובד מדי". בן רטליף מרולינג סטון השווה אותו באופן שלילי ל-"Like a Prayer" והעיר שהוא קרוב הרבה יותר למה שהיא [מדונה] הפכה לטובה בו: הרעיון של שינוי צורה באמצעות אהבה", והוסיף שההבדל ב-2003 הוא שאין לה את השאיפה שהייתה לה באותה העת בה הוציאה את "Like a Prayer". ב-Stylus Magazine השוו אותו באופן שלילי ל-"Like a Prayer" וזאת, בנוסף לכך שכינו אותו "מיושן" וככזה ה"מוקיע את הדת". ג'ים דרוגאטיס משיקגו סאן-טיימס טען שהשורה "אני לא דתייה" ("I'm not religious") גורמת לבלבול, שכן מדונה מתייחסת לישו והשטן בשירים אחרים באלבום. ג'וד רוג'רס מגרדיאן טענה שמדובר בשיר המדמה "תכשיט בעל אווירה שקטה" ב-American Life, ודירגה אותו במקום ה-48 ברשימת "הסינגלים הטובים ביותר של מדונה", שפורסמה לכבוד יום הולדתה ה-60. צ'אק ארנולד מאנטרטיינמנט ויקלי דירג את "Nothing Fails" כסינגל ה-29 הטוב ביותר שיצא במהלך הקריירה של הזמרת, וכינה אותו "ניצחון – יצירתי ולא מסחרי – שמעביר מסר המשתנה מרצינות מופשטת לתפארת כנסייתית".
הצלחה מסחרית

בעקבות האכזבה המסחרית של "American Life" ו-"Hollywood" (שני הסינגלים הראשונים מ-American Life) הופצה דרך מאבריק רקורדס גרסת רמיקס של "Nothing Fails" שנשלחה לרדיו להיטים עכשוויים בתקווה לצבור הצלחה מסחרית ברחבי ארצות הברית. השיר נשלח לרדיו מיינסטרים טופ 40 ב-28 באוקטובר 2003. "Nothing Fails" לא זכה להצלחה רבה במדינה; עם זאת, הוא זכה להצלחה מסחרית במצעדי הדאנס. לפי פרד ברונסון, יציאתו של השיר כסינגל הובילה לכך שהוא הגיע למקום הראשון במצעד הסינגלים המסחריים ומצעד סינגלי הדאנס המסחריים, ב-27 בדצמבר 2003, באותו השבוע שבו הוא דורג ב-20 העליונים במצעד שירי הדאנס קלאב. השיר "Me Against the Music" מאת הזמרת-יוצרת האמריקאית בריטני ספירס, שבו השתתפה מדונה, ו-"Nobody Knows Me", דורגו גם הם ב-20 העליונים באותה העת, מה שהפך אותה לאמנית היחידה שיש לה שלושה שירים ב-20 העליונים במצעד בו-זמנית. עם זאת, "Nothing Fails" נמכר בפחות מ-10,000 עותקים לפי נילסן סאונדסקאן, מה שסימן אותו כאחד מהסכומים הנמוכים ביותר באותה התקופה עבור שיר שדורג במקום הראשון במצעד. במצעד סינגלי הדאנס המסחריים השנתי, "Nothing Fails" דורג במקום השני, בעוד "Me Against the Music" ו-"Love Profusion" דורגו במקום הראשון והשלישי, בהתאמה. בילבורד דיווחו שמדונה הייתה לאמן הראשון בתולדות המצעד שהצליח לעשות זאת.
באוסטרליה, חברת התקליטים האחים וורנר הפיצה את "Nothing Fails" כמקסי סינגל. ההוצאה נחשבה לאלבום רשמי על ידי איגוד תעשיית ההקלטות האוסטרלי (ARIA) בשל מספר הרצועות השונות שהוא כלל; הוא לא הצליח להופיע במצעד האלבומים של ה-ARIA. עם זאת, הוא הופיע במצעד אלבומי הדאנס של ה-ARIA ודורג בשיאו במקום השישי. השיר דורג בעשירייה הפותחת בקנדה. באירופה, "Nothing Fails" זכה להצלחה מתונה במצעדים. באוסטריה, "Nothing Fails" הופיע לראשונה במקום ה-74, ושבוע לאחר מכן, הגיע בשיאו למקום ה-51, והמשיך לשהות במשך שישה שבועות במצעד בסך הכול. ב-3 בינואר 2004, "Nothing Fails" הופיע לראשונה במקום ה-50 במצעד הסינגלים של פלנדריה; אותו המקום נחשב למיקום השיא שלו במצעד. עם זאת, הוא הגיע בשיאו למקום השלישי במצעד הסינגלים של ולוניה. השיר הופיע לראשונה במקום ה-16 במצעד הסינגלים הדני, והגיע בשיאו למקום ה-11 בשבוע העוקב אליו. השיר הופיע לראשונה במקום ה-34 במצעד הסינגלים הצרפתי ב-30 בנובמבר 2003. בשבוע השני, החל לרדת ודורג במקום ה-97, כמעט ארבעה חודשים לאחר מכן. מכירותיו המשוערות בצרפת עומדות על 24,818 עותקים שנמכרו. השיר זכה להצלחה מסחרית באיטליה, והגיע לעשירייה הפותחת במצעד הסינגלים שלו, ובמצעד הסינגלים הספרדי דורג בשיאו במקום הראשון. במצעד הסינגלים הגרמני, השיר הגיע בשיאו למקום ה-36.
קידום והופעה

אף וידאו קליפ לא צולם לקידום "Nothing Fails". בהתחלה, דווח בדיילי מירור כי מדונה תכננה לצלם את הקליפ בישראל עם השחקן מייקל דאגלס. לדברי פולי גרהאם מהעיתון, בכירים מטעם האחים וורנר היו מודאגים לגבי שלומה של הזמרת בישראל, אך מדונה הייתה נחושה. "מנהלי התקליטים שלה באמת מודאגים מזה. הם מנסים לדבר איתה, אבל היא לא מתרגשת מזה. היא אמרה להם שזה הגיוני לצלם אותו בישראל כיוון שהקבלה מקורה משם. מדונה לא הוטרדה במיוחד מהבטיחות שלה ומהסיכונים הפוטנציאליים שלה. היא לא חושבת שזה גרוע כמו שזה נראה". בעלה באותה העת, גאי ריצ'י, התמודד גם הוא עם קשיים במהלך העבודה על הסרט שלו, "אקדח" (2005), שנדחה על ידי בכירי סרטי סוני כיוון שהוא הכיל התייחסויות לקבלה, והם ביקשו מריצ'י לכתוב מחדש את התסריט. כיוון שהקליפ עצמו כלל סמלים שנלקחו מהקבלה, מדונה החליטה בסופו של דבר לא לצלם אותו. הדיווחים הללו הופרכו מאוחר יותר על ידי האמנית במהלך ריאיון לתחנת הרדיו של סן פרנסיסקו Alice 97.3, שם היא הסבירה שלא יצולם קליפ לסינגל (ב-27 ביולי 2017 הועלה האודיו הרשמי של "Nothing Fails" לערוץ היוטיוב שלה).
כדי להתחיל לשווק ולקדם את American Life, יצאה מדונה לסיבוב הופעות עולמי שכלל 17 הופעות באירופה ו-39 באמריקה הצפונית (56 הופעות בסך הכול). אחת מההופעות הללו, שאירעה באולפני Total Request Live (אנ') בניו יורק, הוצגה על ידי MTV בספיישל בשם Madonna on Stage & on the Record. בהנחייתו של קרסון דיילי (אנ'), היא שרה את "Nothing Fails" ושירים נוספים מ-American Life תוך שהשיבה לשאלות של הקהל. מדונה ביצעה את השיר בחנות HMV באוקספורד בפני 500 איש. היא לבשה כומתה שחורה, חולצה מנוקדת, מכנסיים שחורים ונעלי עקב. רשימת השירים שבוצעו כללה את "American Life",‏ "Hollywood",‏ "Nothing Fails",‏ "X-Static Process" ו-"Mother and Father" לפני שביצעה את הסינגלים הקודמים שלה "Like a Prayer" ו-"Don't Tell Me". היא גם ניגנה בגיטרה אקוסטית במהלך כמה שירים וניגנה את האקורדים הלא נכונים בתחילת "X-Static Process".
בשנה שלאחר מכן, מדונה ביצעה את השיר במהלך סיבוב ההופעות העולמי, "Re-Invention World Tour", כשיר ראשון מהחלק האקוסטי שלו. היא הגיעה לבמה לבושה בחליפה שחורה של סטלה מקרטני ולוותה בגיטרה אקוסטית בעת הביצוע שלו. ג'יין סטיבנסון מטורונטו סאן (אנ') תיארה את מדונה כ"דמות בודדה", שכן היא הייתה לבדה בעת שניגנה בגיטרה אקוסטית. ברט מקייב מ-Baltimore City Paper תיאר זאת כהופעת "חימום". במהלך ההופעה באירלנד, היא לבשה מעיל שחור והייתה מוגנת בידי מטרייה בעת ביצוע השיר, בשל הגשם שירד. התרחשות זו הוזכרה בסרט התיעודי, "אני הולכת לספר לכם סוד" (אנ'), שעסק בסיבוב ההופעות כולו.
רשימת השמעה

| --- | --- |
 תקליטור סינגל אירופאי "Nothing Fails" (גרסת רדיו) – 3:46  "Nothing Fails" (מיקס קלאסיק האוס מאת פיטר ראוהופר) – 8:24 תקליטור-מקסי אירופאי "Nothing Fails" (גרסת רדיו) – 3:46  "Nothing Fails" (מיקס קלאסיק האוס מאת פיטר ראוהופר) – 8:24  "Nothing Fails" (אנדרגאונד מיקס מאת טרייסי יאנג) – 7:29  "Nothing Fails" (מיקס מאת נווינס ביג רום רוק) – 6:44 תקליטור מקסי-סינגל אירופאי / אוסטרלי / אמריקאי "Nothing Fails" (מיקס קלאסיק האוס מאת פיטר ראוהופר) – 8:24  "Nothing Fails" (אנדרגאונד מיקס מאת טרייסי יאנג) – 7:29  "Nothing Fails" (מיקס מאת נווינס ביג רום רוק) – 6:44  "Nothing Fails" (נווינס גלובל דאב) – 7:45  "Nothing Fails" (קלאב מיקס – ג'קיס אין לאב) – 7:28  "Nobody Knows Me" (פרייבט לייף מיקס מאת פיטר ראוהופר – חלק 1) – 8:07  "Nobody Knows Me" (מיקס 12 אינץ' מאת אבוב & ביונד) – 8:45  "Nobody Knows Me" (מונט סימס איטלו קיס מיקס) – 5:26 תקליטור סינגל אירופאי "Nothing Fails"/"Love Profusion" "Nothing Fails" (גרסת רדיו) – 3:46  "Love Profusion" (גרסת האלבום) – 3:38  "Love Profusion" (הפסנג'רז קלאב) – 7:01:  תקליט 12 אינץ' שיווקי אמריקאי A1‏ "Nothing Fails" (מיקס קלאסיק האוס מאת פיטר ראוהופר) – 8:24  B1‏ "Nothing Fails" (מיקס מאת נווינס ביג רום רוק) – 6:44  B2‏ "Nothing Fails" (נווינס גלובל דאב) – 7:45 תקליט 12 אינץ' שיווקי אמריקאי "Nothing Fails" (מיקס לוסט אין ספייס מאת פיטר ראוהופר) – 8:36 תקליטור סינגל שיווקי אמריקאי / גרמני "Nothing Fails" (גרסת רדיו) – 3:46  "Nothing Fails" (רדיו רמיקס) – 3:59 תקליט 12 אינץ' שיווקי אמריקאי כפול A1‏ "Nothing Fails" (מיקס קלאסיק האוס מאת פיטר ראוהופר) – 7:38  A2‏ "Nothing Fails" (מיקס מאת נווינס ביג רום רוק) – 6:44  B1‏ "Nothing Fails" (אנדרגאונד מיקס מאת טרייסי יאנג) – 7:29  B2‏ "Nothing Fails" (קלאב מיקס – ג'קיס אין לאב) – 7:28  C1‏ "Nothing Fails" (נווינס גלובל דאב) – 7:45  C2‏ "Nobody Knows Me" (מונט סימס איטלו קיס מיקס) – 5:26  D1‏ "Nobody Knows Me" (מונט סימס אולד סקול מיקס) – 4:44  D2‏ "Nothing Fails" (דאב אנדרגאונד מיקס מאת טרייסי יאנג) – 8:36
קרדיטים

הקרדיטים מותאמים מהערות האלבום של American Life.
מדונה – שירה, כתיבה, הפקה
מירווה אחמדזאי – גיטרה, הפקה, תכנות
סטיוארט פרייס – פסנתר
גאי סיגסוורת' – כתיבה
ג'ם גריפית'ס – כתיבה
מארק "ספייק" סטנט – הפקה נוספת, אודיו מיקסינג
מקהלת הגוספל הקהילתית של לונדון – עיבוד מקהלה
מייקל קולומבייר – סידור מיתרים
טים יאנג – אודיו מאסטרינג